PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ০১ অগাস্ট, ২০২০
প্রথম লকডাউনের পর থেকে দেশে সংক্রমিতদের মৃত্যুর হার বর্তমানে সবথেকে কমে ২.১৫ শতাংশ; প্রায় ১১ লক্ষ সংক্রমিত আরোগ্য লাভ করেছেন; গত ২৪ ঘন্টায় ৩৬ হাজার ৫০০-র বেশি সুস্থ হয়ে উঠেছেন
আন্তর্জাতিক হিসেব অনুযায়ী কোভিড-১৯ এর কারণে সংক্রমিতদের মৃত্যুর হার ভারতে সবথেকে কম। আজ এই হার ২.১৫ শতাংশ, প্রথম পর্যায়ের লকডাউন শুরু হওয়ার পর যা সর্বনিম্ন। জুন মাসের মাঝামাঝি সময়ে এই হার ছিল ৩.৩৩ শতাংশ, সেই হার ক্রমশ হ্রাস পাচ্ছে। এর ফলে দেশে সংক্রমিতের মৃত্যুর হার ক্রমশ কমছে। মৃত্যু হার কমার পাশাপাশি সংক্রমণ প্রতিহত করার জন্য একটি সর্বাত্মক উদ্যোগ গ্রহণ করা হয়েছে। তার ফলে দেশে দৈনিক ৩০ হাজারের বেশি সংক্রমিত সুস্থ হয়ে উঠছেন। প্রায় ১১ লক্ষ সংক্রমিত এ পর্যন্ত আরোগ্যলাভ করেছেন। গত ২৪ ঘন্টায় ৩৬ হাজার ৫৬৯ জন আরোগ্য লাভ করায় মোট সুস্থ হয়ে উঠেছেন ১০,৯৪,৩৭৪ জন। সংক্রমিতদের সুস্থ হয়ে ওঠার হার বর্তমানে ৬৪.৫৩ শতাংশ। সংক্রমিতরা দ্রুত সুস্থ হওয়ার ফলে চিকিৎসাধীন সংক্রমিত এবং সুস্থ হয়ে ওঠার সংখ্যার মধ্যে পার্থক্য বাড়ছে। বর্তমানে এই ফারাক ৫,২৯,২৭১। দেশে এখন ৫,৬৫,১০৩ জন চিকিৎসাধীন রয়েছেন। আজ পর্যন্ত দেশে কোভিড নির্দিষ্ট হাসপাতালের সংখ্যা ১,৪৮৮; নির্দিষ্ট কোভিড স্বাস্থ্য কেন্দ্রের সংখ্যা ৩,২৩১ এবং কোভিড কেয়ার সেন্টারের সংখ্যা ১০,৭৫৫।
বিস্তারিত বিবরণের জন্য https://pib.gov.in/PressReleasePage.aspx?PRID=1642833 – এই লিঙ্কে ক্লিক করুন।
বিশ্ব স্বাস্থ্য সংস্থার কার্যনির্বাহী পর্ষদের সভায় পৌরহিত্য করেন ডঃ হর্ষ বর্ধন
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন বিশ্ব স্বাস্থ্য সংস্থার কার্যনির্বাহী পর্ষদের এক বৈঠকে পৌরহিত্য করেন। বিশ্বব্যাপী কোভিড-১৯ মহামারীর প্রসঙ্গ উল্লেখ করে ডঃ হর্ষ বর্ধন বলেন, প্রায় ৪ মাস আগেই বিশ্ব স্বাস্থ্য সংস্থা কোভিড-১৯’কে মহামারী হিসাবে ঘোষণা করে। এই মহামারীর দরুণ সারা বিশ্ব জুড়ে ১ কোটি ৭০ লক্ষ মানুষ সংক্রমিত হয়েছেন এবং ৬ লক্ষ ৬২ হাজারেরও বেশি মানুষের মৃত্যু হয়েছে। স্বাভাবিকভাবেই এই মহামারীর দরুণ বিশ্ব অর্থনীতিতে ক্ষতির পরিমাণ সহজেই অনুমেয়।
বিস্তারিত বিবরণের জন্য https://pib.gov.in/PressReleasePage.aspx?PRID=1642622 – এই লিঙ্কে ক্লিক করুন।
করোনায় মৃত্যু হার ক্রমাগত হ্রাস পাওয়ার প্রেক্ষিতে কেন্দ্রীয় সরকার ভেন্টিলেটর রপ্তানিতে অনুমতি দিয়েছে
কেন্দ্রীয় স্বাস্থ্য ও পরিবার কল্যাণ মন্ত্রকের প্রস্তাবের প্রেক্ষিতে কোভিড-১৯ সংক্রান্ত মন্ত্রী গোষ্ঠী ভারতে নির্মিত ভেন্টিলেটর রপ্তানিতে অনুমতি দিয়েছে। মন্ত্রী গোষ্ঠীর এই সিদ্ধান্ত ইতিমধ্যেই বৈদেশিক বাণিজ্য সংক্রান্ত মহানির্দেশককে ইতিমধ্যেই জানিয়ে দেওয়া হয়েছে, যাতে দেশীয় পদ্ধতিতে তৈরি ভেন্টিলেটর রপ্তানির জন্য প্রয়োজনীয় ব্যবস্থা গ্রহণ করা যায়। দেশে কোভিড আক্রান্ত রোগীদের মৃত্যু হার ক্রমাগত হ্রাস পাওয়ার প্রেক্ষিতেই এই সিদ্ধান্ত নেওয়া হয়েছে। বর্তমানে করোনায় মৃত্যু হার দাঁড়িয়েছে ২.১৫ শতাংশ। এ থেকে প্রমাণিত হয় যে, ভেন্টিলেটরে থাকা নিশ্চিতভাবে করোনায় আক্রান্তের সংখ্যা খুব বেশি নয়। দেশে গতকাল পর্যন্ত নিশ্চিতভাবে করোনায় আক্রান্তের ০.২২ শতাংশ রোগী ভেন্টিলেটর সাপোর্টে রয়েছেন। এদিকে দেশীয় পদ্ধতিতে ভেন্টিলেটর উৎপাদন ক্ষমতা লক্ষ্যণীয় হারে বৃদ্ধি পেয়েছে। গত জানুয়ারি মাসের তুলনায় এখন দেশে ২০টিরও বেশী ভেন্টিলেটর উৎপাদক সংস্থা রয়েছে ।
বিস্তারিত বিবরণের জন্য https://pib.gov.in/PressReleasePage.aspx?PRID=1642872 – এই লিঙ্কে ক্লিক করুন।
২০২০’র জুলাই মাসে জিএসটি বাবদ রাজস্ব সংগ্রহ
২০২০’র জুলাই মাসে জিএসটি বাবদ রাজস্ব সংগ্রহের মোট পরিমাণ ৮৭ হাজার ৪২২ কোটি টাকা। এর মধ্যে সিজিএসটি বাবদ ১৬ হাজার ১৪৭ কোটি টাকা, এসজিএসটি বাবদ ২১ হাজার ৪১৮ কোটি টাকা, আইজিএসটি বাবদ ৪২ হাজার ৫৯২ কোটি টাকা  এবং সেস বাবদ ৭ হাজার ২৬৫ কোটি টাকা  সংগৃহীত হয়েছে। কেন্দ্রীয় সরকার নিয়মিত নিষ্পত্তি ব্যবস্থার অঙ্গ হিসাবে আইজিএসটি থেকে সিজিএসটি বাবদ ২৩ হাজার ৩২০ কোটি টাকা এবং এসজিএসটি বাবদ ১৮ হাজার ৮৩৮ কোটি টাকার নিষ্পত্তি করেছে। আলোচ্য মাসে নিয়মমাফিক লেনদেন নিষ্পত্তির পর কেন্দ্রীয় সরকার ও রাজ্য সরকারগুলির মোট রাজস্ব সংগ্রহের পরিমাণ দাঁড়িয়েছে সিজিএসটি বাবদ ৩৯ হাজার ৪৬৭ কোটি টাকা এবং এসজিএসটি বাবদ ৪০ হাজার ২৫৬ কোটি টাকা।
বিস্তারিত বিবরণের জন্য https://pib.gov.in/PressReleasePage.aspx?PRID=1642870 – এই লিঙ্কে ক্লিক করুন।
‘এক দেশ, এক রেশন কার্ড’ কর্মসূচিতে আজ আরও ৪টি রাজ্য/কেন্দ্রশাসিত অঞ্চল যুক্ত হয়েছে
জম্মু ও কাশ্মীর, মণিপুর, নাগাল্যান্ড ও উত্তরাখন্ড – এই ৪টি রাজ্য/কেন্দ্রশাসিত অঞ্চলের প্রয়োজনীয় কারিগরি প্রস্তুতির বিষয়টি খতিয়ে দেখে কেন্দ্রীয় খাদ্য ও গণবন্টন দপ্তর ‘এক দেশ, এক রেশন কার্ড’ কর্মসূচির আওতায় বর্তমানে সামিল ২০টি রাজ্য/কেন্দ্রশাসিত অঞ্চলের পাশাপাশি, উক্ত ৪টি রাজ্য/কেন্দ্রশাসিত অঞ্চলকেও অন্তর্ভুক্ত করেছে। এর ফলে, ‘এক দেশ, এক রেশন কার্ড’ কর্মসূচির আওতায় রাজ্য/কেন্দ্রশাসিত অঞ্চলের সংখ্যা আজ পর্যন্ত বেড়ে হয়েছে ২৪। ২০১৩’র জাতীয় খাদ্য সুরক্ষা আইনের আওতায় সমস্ত সুফলভোগীর কাছে বিনামূল্যে খাদ্যশস্য পৌঁছে দিতে কেন্দ্রীয় খাদ্য ও গণবন্টন দপ্তর উচ্চাকাঙ্খী ‘এক দেশ’ এক রেশন কার্ড’ কর্মসূচির সূচনা করে।
বিস্তারিত বিবরণের জন্য https://pib.gov.in/PressReleasePage.aspx?PRID=1642826 – এই লিঙ্কে ক্লিক করুন।
করোনা মহামারী সত্বেও খরিফ শস্যের চাষ ও ফসল ঘরে তোলার ক্ষেত্রে প্রত্যাশিত সাফল্য পাওয়ায় সন্তোষ প্রকাশ করেছেন কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর
মধ্যপ্রদেশ ও ছত্তিশগড়ের কৃষি বিজ্ঞান কেন্দ্রগুলির পক্ষ থেকে ২৯-৩১শে জুলাই পর্যন্ত ৩ দিনের এক আঞ্চলিক কর্মশিবিরের আয়োজন করা হয়। কর্মশিবিরের পূর্ণাঙ্গ সভায় ভাষণে কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর বলেন, দেশকে যে কোনও ধরনের সঙ্কট থেকে রেহাই দিতে কৃষি ও গ্রামীণ ক্ষেত্রের এক সহজাত ক্ষমতা রয়েছে। করোনা ভাইরাস মহামারী সত্ত্বেও খরিফ শস্যের চাষে অগ্রগতি ও ফসল ঘরে তোলার ক্ষেত্রে প্রত্যাশিত সাফল্য অর্জিত হওয়ায় সন্তোষ প্রকাশ করে শ্রী তোমর বলেন, প্রধানমন্ত্রী শ্রী নরেন্দ্র মোদীর আত্মনির্ভর ভারত গঠনের লক্ষ্য পূরণে ভবিষ্যতেও গ্রামীণ ভারত ও কৃষক সমাজ গুরুত্বপূর্ণ ভূমিকা পালন করবে। দেশের কৃষক ও গ্রামীণ অর্থনীতি এখনও পর্যন্ত কোনও রকম প্রতিকূলতার কাছে মাথা নত করেনি বলে ইতিহাস সাক্ষী রয়েছে। প্রধানমন্ত্রী ‘ভোকাল ফর লোকাল’ - এর জন্য যে আন্তরিক আহ্বান জানিয়েছেন, তার সঙ্গে গ্রামোন্নয়নের বিষয়টি নিবিড়ভাবে যুক্ত রয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1642821 – এই লিঙ্কে ক্লিক করুন।
শ্রী নীতিন গড়করি রেশম তন্তু দিয়ে নির্মিত খাদি উপহার বক্সের সূচনা করেছেন
খাদি রেশম তন্তু দিয়ে নির্মিত স্বতন্ত্র ফেসমাস্কের দিয়ে ভর্তি আকর্ষণীয় উপহার বক্স বাজারে এনেছে। এখন থেকে যে কেউ পরিবারের সদস্য বা প্রিয়জনদের এই বক্স উপহার দিতে পারবেন। খাদি ও গ্রামোদ্যোগ কমিশনের উদ্ভাবিত উপহার বক্সটির সূচনা করেন ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি। কমিশনের এই অভিনব উপহার বক্সটিতে বিভিন্ন বর্ণ ও প্রিন্টের চারটি হস্তনির্মিত রেশম তন্তুর মাস্ক রয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1642829 – এই লিঙ্কে ক্লিক করুন।
পিআইবি’র আঞ্চলিক কার্যালয় থেকে প্রাপ্ত তথ্য
• চন্ডীগড় : কেন্দ্রশাসিত এই অঞ্চলের প্রশাসক বলেছেন, সংক্রমিত ব্যক্তিদের আগাম চিহ্নিত করতে সর্বাত্মক প্রয়াস নিতে হবে, যাতে তাঁদের সময় মতো চিকিৎসা পরিষেবা দেওয়া যায়। সংক্রমিত ব্যক্তিদের খুঁজে বের করতে স্বেচ্ছাসেবক, আবসন কল্যাণ সমিতি প্রভৃতি সংগঠনের সাহায্য নেওয়া যেতে পারে বলে পুলিশের মহানির্দেশককে নির্দেশ দিয়েছে।
• পাঞ্জাব : রাজ্যের মুখ্যমন্ত্রী কোভিড-১৯ মহামারীর সময় মানুষের রোগ-প্রতিরোধক ক্ষমতা বাড়াতে পুষ্টিকর তরল পানীয় ‘ভার্কা হলদি দুধ’ শীর্ষক কর্মসূচির সূচনা করেছেন। শীঘ্রই পুষ্টিকর এই তরল পানীয় সাধারণ মানুষের কাছে জনপ্রিয় হয়ে উঠবে বলে মুখ্যমন্ত্রী আশা প্রকাশ করেছেন।
• মহারাষ্ট্র : রাজ্যে কোভিড-১৯ মহামারীর ব্যাপকতার প্রেক্ষিতে রাজ্য সরকার শহর এলাকাগুলিকে পৃথক বস্তি পুনর্বাসন কর্মসূচি চালু করার সিদ্ধান্ত নিয়েছে। এদিকে রাজ্যে করোনায় আক্রান্তের সংখ্যা ৪ লক্ষ ২২ হাজার ছাড়িয়েছে। নিশ্চিতভাবে করোনায় আক্রান্তের সংখ্যাও ১ লক্ষ ৫০ হাজারেরও বেশি।
• গুজরাট : বিশ্ব স্বাস্থ্য সংস্থা আমেদাবাদ শহরে কোভিড-১৯ সংক্রমণ প্রতিরোধে গৃহীত পদক্ষেপগুলির প্রশংসা করেছে। এদিকে রাজ্যে আজ আরও ১ হাজার ১৫৩ জনের করোনায় সংক্রমণের খবর মিলেছে।
• রাজস্থান : তৃতীয় পর্যায়ের আনলক সংক্রান্ত নীতি-নির্দেশিকার সঙ্গে সঙ্গতি বজায় রেখে আন্তঃরাজ্য যাতায়াতে নিষেধাজ্ঞা প্রত্যাহার করা হয়েছে। একই সঙ্গে, নৈশ্যকালীন কার্ফিউ প্রত্যাহার করা হয়েছে।
• মধ্যপ্রদেশ : রাজ্য সরকার বেসরকারি নমুনা পরীক্ষাগারগুলিতে কোভিড নমুনা পরীক্ষার খরচ সীমা ১ হাজার ৯৮০ টাকা স্থির করেছে। এর আগে নমুনা পরীক্ষার ক্ষেত্রে খরচ হ’ত ৪ হাজার ৫০০ টাকা।
• গোয়া : রাজ্যে গতকাল আরও ২০৯ জনের সংক্রমণের খবর মেলায় করোনায় আক্রান্তের সংখ্যা বেড়ে হয়েছে ৫ হাজার ৯১৩। নিশ্চিতভাবে করোনায় আক্রান্ত হয়েছেন ১ হাজার ৬৫৭ জন। সুস্থ হয়েছেন ৪ হাজার ২১১ জন এবং মৃত্যু হয়েছে ৪৫ জনের।
• কেরল : রাজ্যে আজ আরও ৫ জনের করোনায় মৃত্যু হয়েছে। এদের মধ্যে ১ জন রাজ্য পুলিশের স্পেশাল ব্রাঞ্চের সাব-ইন্সপেক্টর রয়েছেন। এই ঘটনার প্রেক্ষিতে রাজ্য পুলিশ প্রধান ৫০ বছরের বেশি বয়সী পুলিশ আধিকারিকদের কোভিড সংক্রান্ত কর্তব্য পালন থেকে অব্যাহতি দেওয়ার কথা ঘোষণা করেছেন। রাজ্যে এখনও পর্যন্ত ৮৮ জন পুলিশ আধিকারিক করোনায় আক্রান্ত হয়েছেন। এদিকে রাজ্যে ১০ হাজার ৪৯৫ জনের চিকিৎসা চলছে।
• তামিলনাডু : কেন্দ্রশাসিত পন্ডিচেরীতে আজ আরও ২ জনের মৃত্যুর খবর মেলায় করোনায় মৃতের সংখ্যা বেড়ে ৫১ হয়েছে। আক্রান্তের সংখ্যা ৩ হাজার ৫০০ ছাড়িয়েছে। নিশ্চিতভাবে করোনায় আক্রান্ত হয়েছেন ১ হাজার ৩৫৭ জন। এদিকে তামিলনাডু’তে গতকাল আরও ৫ হাজার ৮৮১ জনের সংক্রমণের খবর মেলায় করোনায় আক্রান্তের সংখ্যা বেড়ে ২ লক্ষ ৪৫ হাজার ৮০০ ছাড়িয়েছে। এর মধ্যে নিশ্চিতভাবে করোনায় আক্রান্তের সংখ্যা ৫৭ হাজার ৯৬৮। গতকাল আরও ৯৭ জনের মৃত্যুর খবর মেলায় মৃতের সংখ্যা বেড়ে ৩ হাজার ৯৩৫ হয়েছে।
• কর্ণাটক : বিপর্যয় ব্যবস্থাপনা আইনের আওতায় ৪টি হাসপাতালে ৫০ শতাংশ শয্যার ব্যবস্থা না করতে পারার দায়ে তাদের বিরুদ্ধে মামলা নথিভুক্ত করা হয়েছে। রাজ্যের কৃষি মন্ত্রী ও তাঁর স্ত্রীর করোনায় আক্রান্ত হয়েছেন। বেঙ্গালুরু শহরের জনপ্রিয় কে আর মার্কেট আগামী ৩১ তারিখ পর্যন্ত বন্ধ করে দেওয়া হয়েছে। রাজ্যে করোনায় আক্রান্তের সংখ্যা ১ লক্ষ ২৪ হাজার ছাড়িয়েছে। নিশ্চিতভাবে করোনায় আক্রান্ত হয়েছেন ৭২ হাজার ৫ জন। মৃত্যু হয়েছে ২ হাজার ৩১৪ জনের।
• অন্ধ্রপ্রদেশ : কেন্দ্রীয় সরকারের তৃতীয় পর্যায়ের আনলক সংক্রান্ত নীতি-নির্দেশিকা অনুসরণ করে রাজ্যে আন্তঃরাজ্য যাত্রী পরিবহণ ব্যবস্থায় নিষেধাজ্ঞা আরও শিথিল করা হয়েছে। রাজ্যের প্রাক্তন মন্ত্রী ও বিজেপি নেতা টি মানিকাইলা রাও করোনায় আক্রান্ত হয়ে আজ প্রয়াত হয়েছেন। গত দু’সপ্তাহ যাবৎ তাঁর চিকিৎসা চলছিল। এদিকে রাজ্যে গতকাল আরও ৬৮ জনের মৃত্যুর খবর মেলায় করোনায় মৃতের সংখ্যা বেড়ে ১ হাজার ৩৪৯ হয়েছে। আক্রান্তের সংখ্যা ১ লক্ষ ৪০ হাজার ছাড়িয়েছে। নিশ্চিতভাবে করোনায় আক্রান্ত হয়েছেন ৭৫ হাজার ৭২০ জন।
• তেলেঙ্গানা : রাজ্যে কোভিড-১৯ এ এখনও পর্যন্ত যত জনের মৃত্যু হয়েছে তার অর্ধেকই মারা গেছেন কোনও রকম উপসর্গ ছাড়াই। আগামী ৫ তারিখ মন্ত্রিসভার বৈঠকে বর্তমান করোনা পরিস্থিতি শিক্ষা ক্ষেত্রে প্রয়োজনীয় ব্যবস্থা গ্রহণ প্রভৃতি বিষয় নিয়ে আলোচনা হবে। রাজ্যে গত ২৪ ঘন্টায় আরও ২ হাজার ৮২ জনের আক্রান্তের খবর মেলায় করোনায় সংক্রমিত ব্যক্তির সংখ্যা ৬৪ হাজার ৭৮৬ ছাড়িয়েছে। নিশ্চিতভাবে করোনায় আক্রান্ত হয়েছেন ১৭ হাজার ৭৫৪ জন। এখনও পর্যন্ত মৃত্যু হয়েছে ৫৩০ জনের।
• অরুণাচল প্রদেশ : রাজ্যে আরও ১০৭ জনের করোনায় সংক্রমণের খবর মিলেছে। এর ফলে, নিশ্চিতভাবে করোনায় আক্রান্তের সংখ্যা বেড়ে হয়েছে ৬৭০। রাজ্যে আক্রান্তের সংখ্যা ১ হাজার ৫৯১। মৃত্যু হয়েছে ৩ জনের এবং ৮১ হাজার ৮৬৫ জনের নমুনা পরীক্ষা করা হয়েছে।
• আসাম : রাজ্যে কোভিড-১৯ এ নমুনা পরীক্ষার হার গুয়াহাটিতে দৈনিক-ভিত্তিতে গত পয়লা জুলাইয়ে ২ হাজার ১১২ থেকে বেড়ে ৩১শে জুলাইয়ে দাঁড়িয়েছে ৬ হাজার ২৪০। এছাড়াও, গুয়াহাটিতে নিশ্চিতভাবে করোনায় আক্রান্তের সংখ্যা গত ৪ঠা জুলাই ৭৭৭ থেকে কমে ৩১শে জুলাই ২৮১ হয়েছে।
• মণিপুর : রাজ্যে করোনায় এখনও পর্যন্ত ৬ জনের মৃত্যু হয়েছে। শেষ যিনি মারা গেছেন, তিনি ডায়াবেটিস ও হেপাটাইটিস রোগ নিয়ে হাসপাতালে ভর্তি ছিলেন।
• মিজোরাম : রাজ্যে আসাম রাইফেলস্ – এর সারছিপ ব্যাটেলিয়ন জউলসেই গ্রামে কোভিড-১৯ সংক্রান্ত সচেতনতামূলক কর্মসূচি আয়োজন করে। এই কর্মসূচিতে জনসাধারণকে সামাজিক দূরত্ববিধি বজায় ও নিয়মিত হাত ধোওয়ার ব্যাপারে সচেতন করা হয়।
• নাগাল্যান্ড : রাজ্যে ৫৫২ জনের নমুনা পরীক্ষায় ১৩০ জনের সংক্রমণের খবর মিলেছে। এই ১৩০ জনের মধ্যে ১০৯ জন ডিমাপুরের এবং বাকি ২১ জন কোহিমার। রাজ্যে নিশ্চিতভাবে করোনায় আক্রান্তের সংখ্যা ১ হাজার ৮২৩।
• সিকিম : রাজ্যে আরও ১১ জনের সংক্রমণের খবর মেলায় নিশ্চিতভাবে করোনায় আক্রান্তের সংখ্যা আজ পর্যন্ত বেড়ে হয়েছে ৪০০।
CG/BD/SB
(Visitor Counter : 120